Ένας ιδανικός χώρος διαμονής για όσους αγαπούν την φύση. Φιλοξενηθήκαμε για 3 ημέρες στο Fodele Villa Sunrise και μείναμε με τις καλύτερες εντυπώσεις. Ο κ. Γιώργος μας καλωσόρισε θερμά και μας ξενάγησε σε όλο το εξοχικό δείχνοντας μας και την παραμικρή λεπτομέρεια. Δε δίστασε μάλιστα αυτός και η σύζυγος τους να μας προσφέρουν μερικά φρούτα, σπιτική μαρμελάδα, ρακή και λικέρ.
Ως προς το εξοχικό, είναι πολύ ευρύχωρο, άνετο, εφοδιασμένο με τον απαραίτητο εξοπλισμό για μαγείρεμα που μας ενδιέφερε πολύ. Όμορφος, περιποιημένος, καθαρός χώρος και το εσωτερικό του είναι έτσι διακοσμημένο σα να βρίσκεσαι στο πατρικό σου σπίτι.
Οι άνθρωποι αυτοί έφτιαξαν ένα σπίτι με πολύ μεράκι και αγάπη για το παραδοσιακό.
Συστήνω ανεπιφύλακτα τον χώρο διαμονής σε όσους ψάχνουν κάτι το ιδιαίτερο, ζεστό και πάνω απ' όλα ιδιωτικο.
Από την μεγαλη βεράντα βλέπεις και βουνό και θάλασσα, ακούς τον ήχο της θάλασσας αν και βρίσκεται σχετικά μακρυά. Τριγύρω από από φράχτη υπάρχουν ελεύθερες κατσίκες, άπλετη πρασινάδα, ησυχία, όμορφο κλίμα, και ότι χρειάζεται κάποιος για να ξεκουραστεί μακρυά από την πυκνοκατοικηση της πόλης ή απλά γιατί κάποιος επιζητεί την ιδωτικότητα.
Μετά χαράς και ευχαρίστως θα σας ξαναπροτιμήσουμε.